เช็ก 18 เส้นทางปิดซ้อมริ้วขบวนพระบรมราชอิสริยยศ 7 ต.ค.นี้
แจ้งปิด 18 เส้นทางซ้อมริ้วขบวนพระบรมราชอิสริยยศตั้งแต่เวลา 22.00 น. ในวันที่ 6 ต.ค.2560 จนเสร็จสิ้นการซ้อมริ้วขบวน
6 ต.ค. 2560

ผู้สื่อข่าวรายงานว่า ในวันที่ 7 ต.ค. 60 จะมีการซ้อมย่อยริ้วขบวนพระบรมราชอิสริยยศในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ในสถานที่จริง โดยจะเริ่มซ้อมขบวนตั้งแต่เวลา 07.00 น.
ทั้งนี้ จะมีการปิดถนนชั้นใน 18 เส้นทางประกอบด้วย ถนนราชดำเนิน, ถนนสนามไชย, ถนนหลักเมือง, ถนนกัลยาณไมตรี, ถนนเจริญกรุง, ถนนพิพิธ, ถนนท้ายวัง, ถนนมหาราชข้างพระบรมมหาราชวัง, ถนนมหาราชข้างวัดมหาธาตุ, ถนนเศรษฐการถนนพระจันทร์, ถนนเชตุพน, ถนนพระยาเพชร, ถนนหน้าพระลานถนนหน้าพระธาตุ, ถนนราชินี, ถนนพระอาทิตย์ และซอยสราญรมย์
โดยจะปิดถนนตั้งแต่เวลา 22.00 น. ในวันที่ 6 ต.ค.2560 จนเสร็จสิ้นการซ้อมริ้วขบวน